คือหนูมีผื่นแดงขึ้นที่หลังกับที่ขาค่ะ ที่หลังมีอาการเจ็บตอนจับเหมือนเป็นสิวค่ะ บางที่ก็มีเหมือนหัวสิวออกมา ส่วนที่ขาเป็นผื่นใต้ผิวหนังค่ะ ไม่มีอาการคัน ไม่เจ็บ ไม่ผุดขึ้นบนผิวหนัง แต่ก่อนหน้านี้มีไข้ค่ะ มันคือโรคอะไร และรักษายังไงคะ
สวัสดีค่ะ อาการผื่นแดงที่หลังกับขา อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ตุ่มถูกแมลงกัด มักเป็นตุ่มนูน คัน-รูขุมขนอักเสบเฉพาะที่-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้ร่วมด้วยได้หากตอนนี้เจ็บบริเวณผื่นมา มีตุ่มหนอง มีไข้ อาจมีการติดเชื้อที่ผิวหนัง ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะเกาหรือบีบบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ